Að minnsta kosti 45 hafa látist í flóðum í Santa Catarina fylki í suðurhluta Brasilíu . Yfir 22 þúsund manns hafa þurft að flýja heimili sín vegna flóðanna . Gasleiðslur frá Bólivíu hafa rofnað og ríkir neyðarástand í fylkinu . Luiz Inacio Lula da Silva , ríkisstjóri í Santa Catarina segir að 14 manns að minnsta kosti sé saknað og tala látinna eigi trúlega eftir að hækka . Úrhellisrigning hefur verið í Santa Catarina fylki að undanförnu og eru margir bæir að mestu leyti komnir undir vatn . Vatnshæð er sums staðar allt að níu metrum meiri en venjulega . Aurskriður hafa fallið á íbúðarhús og veg . Ekkert vegasamband er við fjóra bæi vegna flóðanna . Veðurspár gera ráð fyrir áframhaldandi rigningu . Ríkisstjóri í Santa Catarina hefur lýst yfir neyðarástandi á svæðinu . Aðstoð og hjálpargögn hafa borist frá nágrannafylkjum Santa Catarina . Mikil flóð hafa einnig ógnað íbúum í Cauca héraði í Kólumbíu . El Salado áin hefur flætt yfir bakka sína og hafa að minnsta kosti sex farist . nokkurra er saknað .